Marisa Valle Roso

**Marisa Valle Roso**  ye una cantante asturiana de tonada, que vien formando pareya col so hermanu, Fernando.

## Biografía
**Marisa** entamó nel mundu de la tonada nel añu 2000, de la mano d'una de les voces más importantes del so momentu, Alfredo Canga. Dende entós tien algamao una buena riestra de premios nos meyores concursos de canción asturiana: L'Entregu (2003 y 2006), Xixón (2003 y 2004), Amieva (2004) y La Nueva (2005), en categoría xuvenil, y La Nueva, 2010 y 2011), Avilés (2007), Amieva (2007), L'Entregu (2007 y 2008), Mieres (2008, 2010), La Nueva (2008) y Xixón (2008), en categoría absoluta. Igualmente algamó'l premiu de “Meyor Cantadora del Añu” de 2006, 2007 y 2008, dientro del Memorial Silvino Argüelles. Nel 2008 gana el Premiu de la Crítica RPA nel apartáu de *Meyor voz del añu*.

Los **Hermanos Valle Roso** vienen faciendo interpretaciones de tonada dialogada (como lo ficiera'l propiu Alfredo Canga xunto con Diagmina Noval) y de tonada a dos voces. Tienen grabaos dellos discos coleutivos con otros autores. Nel añu 2009 graben el so primer discu en solitario, *[[Un pasu más]]*, nel que dan un toque *jazzísticu* a la tonada tradicional.

Nel añu 2010 ganó los tres primeros concursos de tonada del añu: *Cuenca del Caudal*, *L'Entregu* y *Ciudá d'Uviéu*. Esti mesmu añu ye la encargada, xunto col so hermanu Fernando Valle Roso de dar el conciertu nel actu académicu del Día de les Lletres Asturianes.

En 2011 alzaríase col trunfu na XIX edición del Concursu y Muestra de Folklore "Ciudá d'Uviéu"", seguida de Lorena Corripio y Laudelina Hortal González.

Igualmente, esti 2011 asoleyó'l so primer discu en solitariu, *De lo fondero l'alma*, trabayu nel que collaboren el gaiteru Pablo Carrera, Xaime Arias al pianu, Rodrigo Sturm a la guitarra y Estefanía Moro coles percusiones tradicionales y col que ganaría'l Premiu de la Crítica RPA al *Meyor Discu de Canción Asturiana* de la RPA. A la hora de falar d'esti discu y de la inclusión nél d'una composición averada al flamencu, *Colombiana*, señala la so almiración pol cantante xixonés Orestes Menéndez, indicando qu' «*a mi préstame muncho lo que facía y él cantaba tanto flamencu como canciones gallegues o cualquier otra cosa*».

Yá nel añu 2012 algamaría'l primer premiu nel Concursu de Tonada Cuenca del Caudal, el de La Nueva y el de Samartín.

Participa nel añu 2014 nel conciertu de Víctor Manuel "50 años no es nada", cantando "La Planta 14" con Víctor.

Volvería grabar en solitariu nel 2017 con *Consciente*, nel que se funde'l folclor con xéneros como'l pop, indie o cantar d'autor.

## Discografía en solitariu
* “De lo fondero l'alma”. Every Good Song, 2011. 
* "Consciente". MVR. MVR001CD. 2017.

## Discografía en collaboración
* "Asociación Intérpretes Canción Asturiana, A.I.C.A.: vol. IV". Fonográfica Asturiana. CSFA-322. 2002. 
* “Cantares de mina”. Ámbitu. CD-AM005. 2003. 
* “Con voz de muyer”. Instituto asturiano de la mujer. Publicaciones Ámbitu. D.L.: AS-0671/04. 2004. 
* “Campeones XI Concurso de Canción Asturiana”. Fonográfica Asturiana. CSFA-377. 2006. 
* “Asturianaes”. Fonográfica Asturiana. CD SFA-379. 2006. 
* “La mina que nun cierra”. Llibru-discu Foro por la Poesía de la Cuenca del Nalón. KRK EDICIONES, 2006. 
* “Un pasu más”. L'aguañaz. CDÑAZ 157. 2008. 
* “Campeones XIII Concurso de Canción Asturiana”. Fonográfica Asturiana. CD. SFA-398. 2008. 
* “Campeones XIV Concurso de Canción Asturiana”. Fonográfica Asturiana. CD. SFA-410. 2009.
* "Finalistas del XVI Concurso y Muestra de Folklore Ciudad de Oviedo". Conceyu d'Uviéu, Conceyalía de Cultura, 2009.
* “25 clásiques de l'Asturianada”. L'aguañaz. CDÑAZ 161. 2009.
* “Homenaje a Xuacu el de Sama”. Fonográfica Asturiana. CD. SFA-430. 2010 
* “13 X Mánfer”. L'aguañaz. 2011 
* "Campeones XVIII Concurso de Canción Asturiana". Fonográfica Asturiana. CD. SFA-449. 2013. 
* "18". Algamar Producciones. CDALG033. 2013. 
* "Campeones XIX de Canción Asturiana". Fonográfica Asturiana. CD. SFA-456. 2014. 
* "50 años no es nada". Sony Music Entertainment España. 888750429223. 2014. 
* "Concurso y Muestra de Folclor Ciudad de Oviedo: Carlos Jean not e olvidamos [sic]". Fonográfica Asturiana. CDSFA-461. 2014. 
* "Cuenca del Caudal: 18ª aniversariu". A Mansalva Grupo. GAMCD003. 2015.

## Victories en concursos

## Referencies

## Enllaces esternos